— 300 — 



descendre et n'avoient pas encore mis bas leurs armes. Ce 

 rencontre inopiné et qui a composé la meilleure partie de la 

 disgrâce, n'en eust pas encore esté la cause si led. feut 

 seigneur marquis ne se feut mis en estât d'aller contre le 

 sieur Saulnier Cl), mayeur de la ville, l'espée nue et le pis- 

 tolet en main, d'abord qu'il le veit. L'animosité qu'il avoit 

 contre luy estoit notoire et l'action dud. seigneur apparente 

 qu'il en vouloit à sa personne, comme il en feut mesme 

 quelques discours. Aussi n'avoit-on jusques alors faict pa- 

 roi s tre aulcune disposition de se deffendre. Mais quand on se 

 print garde que led. seigneur faisoit démonstration de se 

 pousser contre led. sieur mayeur, un particulier bourgeois 

 voulant pourveoir à son salut s'advancea pour le mettre à 

 couvert. Son opération attira le courroux dud. seigneur mar- 

 quis sur cest habitant auquel il dict de mettre bas les armes 

 et déticla son pistolet contre luy en mesme temps. Cette 

 action feut suyvie de quelques coups du party dud. seigneur ; 

 et après, une descharge universelle, en sorte que sa mort a 

 peu provenir de ceulx qu'il conduisoit puisqu'il estoit à la 

 teste. Sa mort ne feut pas plus tost recongneue que l'on veid 

 une consternation générale parmy les habitans et une vraie 

 douleur, bien loing d'exercer aulcune action qui tesmoignast 

 que la fureur ou la haine avoient esté les autheurs de cest 

 accident. Tout feut en paix. On eut seing du corps ; on le 

 porta au couvent des pères Minimes assisté du clergé, et le 

 garda on jusques à ce qu'il feut tiré. Jean-Baptiste Mercier, 

 fils du sieur docteur, Jean-Baptiste Pouloing et le valet de 

 Claude Ecarnot mareschal feurent trouvez parmy les morts. 

 Le sieur Saulnier, mayeur de la ville, eut la cuisse percée 

 d'un coup de basle ; Etienne Monnier, secrétaire et syndic, 

 receut une playe à la jambe ; Jean-Baptiste Clément à la teste ; 



(1) Quentin Saulnier. frère de Joseph Saulnier, abbé de Saint-Vincent 

 et évêque in partibus d'Andreville, suffragant de l'archevêque de Besan- 

 çon, dont nous avons déjà parlé. 



